

 **GRADSKO VIJEĆE**

KLASA:

URBROJ:

Oroslavje,.

Na temelju članka 73. Zakona o rodiljnim i roditeljskim potporama (NN 152/22, 34/25) i članka 32. Statuta Grada Oroslavja (Službeni glasnik Krapinsko-zagorske županije broj: 16/09, 13/13, 19/18, 21/20 i 23/21), Gradsko vijeće Grada Oroslavja na \_\_ sjednici dana \_\_\_\_ donijelo je

**ODLUKU**

**o novčanoj pomoći za novorođeno dijete**

**Članak 1.**

Ovom Odlukom utvrđuju se uvjeti i način ostvarivanja prava na pomoć za novorođeno dijete (u daljnjem tekstu: pomoć) te visina i oblik pomoći.

**Članak 2.**

Pravo na pomoć iz ove Odluke pripada roditelju, skrbniku ili posvojitelju novorođenog djeteta (u daljnjem tekstu: podnositelj zahtjeva), koji u vrijeme rođenja djeteta ima prebivalište na području Grada Oroslavja, uz uvjet da i novorođeno dijete ima prijavljeno prebivalište na području Grada Oroslavja.

U slučaju razvoda braka ili prestanka izvanbračne zajednice pravo na pomoć pripada roditelju kojem su djeca dodijeljena na brigu i skrb.

**Članak 3.**

Pomoć se sastoji od isplate jednokratnog novčanog iznosa:

- za prvo dijete 800,00 €,

- za drugo dijete 1.100,00 €,

- za treće i za svako sljedeće dijete 1.600,00 €.

Visina jednokratnog novčanog iznosa za novorođeno dijete ovisi o broju malodobne djece koja s podnositeljem zahtjeva žive u zajedničkom kućanstvu. Sredstva potrebna za isplatu pomoći iz stavka 1. ovog članka osiguravaju se u Proračunu Grada Oroslavja.

**Članak 4.**

Pravo na jednokratni novčani iznos iz članka 3. ostvaruje se na zahtjev podnositelja zahtjeva putem sustava e-novorođenče prilikom prijave djeteta u matični ured, a ukoliko nije moguća prijava preko sustava e-novorođenče, podnošenjem zahtjeva Jedinstvenom upravnom odjelu Grada Oroslavja, s priloženom dokumentacijom:

- rodni list ili izvod iz matične knjige rođenih za novorođeno dijete

- uvjerenje o prebivalištu za roditelja

- uvjerenje o prebivalištu za novorođeno dijete

- izjava o zajedničkom kućanstvu podnositelja zahtjeva

- broj računa podnositelja zahtjeva na koji će se izvršiti uplata

- rješenje o skrbništvu (ukoliko se radi o skrbništvu)

- odluka o zasnivanju posvojenja (ukoliko se radi o posvojenju).

Zahtjev se podnosi Jedinstvenom upravnom odjelu Grada Oroslavja, na za to propisanom obrascu, u roku 6 mjeseci od dana rođenja djeteta.

Ukoliko zahtjev podnosi posvojitelj novorođenog djeteta, za ostvarivanje prava na pomoć prema ovoj Odluci, potrebno je da zahtjev bude podnesen u roku od 12 mjeseci od dana rođenja djeteta.

O zahtjevu iz stavka 1.ovog članka odlučuje rješenjem Jedinstveni upravni odjel.

**Članak 5.**

Jednokratni novčani iznos iz članka 3. stavka 1. ove Odluke isplaćuje se na broj računa naveden u zahtjevu iz prethodnog članka, tri puta godišnje, u tjednu prije Uskrsa, tjednu prije dana Grada Oroslavja i tjednu prije Božića.

**Članak 6.**

 Predajom zahtjeva podnositelj zahtjeva daje suglasnost Gradu Oroslavju da u njemu navedene podatke prikuplja, obrađuje i pohranjuje u svrhu ostvarivanja prava na isplatu naknade za novorođeno dijete i u svrhu kontaktiranja i isplate naknade.

 Osobni podaci bit će zaštićeni od pristupa neovlaštenih osoba te pohranjeni na sigurno mjesto i čuvani u skladu s uvjetima i rokovima predviđenim pozitivnim zakonskim propisima i aktima Grada Oroslavja.

 Preslike dokumenata na koje će se izvršiti isplata naknade (kartice i sl.) te osobnih iskaznica bit će uništene nakon okončanja postupka provjere uvjeta za ostvarivanje prava na isplatu naknade te ih se neće pohranjivati.

 Prava ispitanika i postupanje u odnosu na njegove i dane osobne podatke podnositelj može vidjeti na www.oroslavje.hr.

**Članak 7.**

Ova Odluka stupa na osmi dan od dana objave u Službenom glasniku Krapinsko-zagorske županije.

Na zahtjeve koji su podneseni prije stupanja na snagu ove Odluke, a o kojima nije odlučeno do njenog stupanja na snagu, primjenjivat će se odredbe ove Odluke.

 PREDSJEDNIK GRADSKOG VIJEĆA

 Roberto Kuleš